
ZADÁVANIE NADLIMITNEJ ZÁKAZKY 
postupom verejnej súťaže

podľa § 66 ods. 7 bod b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

SÚŤAŽNÉ PODKLADY

Názov zákazky: Údržba a servis počítačového tomografu CT Revolution

Číslo zákazky:		2/2026/NZ

Za verejného obstarávateľa, v Trnave, dňa: 22.04. 2026

Osoba zodpovedná za opis predmetu zákazky a za plnenie zmluvy:


................................
MUDr. Matej Rusina, Rádiologická klinika - RTG FN TT

................................
Daniela Hnidková, referentka zdravotníckej techniky

................................
Ing. Igor Čermák, vedúci Odboru prípravy a realizácie investičných aktivít

Súlad súťažných podkladov so zákonom o verejnom obstarávaní: 

...............................................
Ing. Katarína Nemčovičová, referentka Oddelenia verejného obstarávania 


Schválil, dňa: 22.04. 2026



............................................
MUDr. Daniel Žitňan, MPH, riaditeľ FN Trnava

1. Identifikácia verejného obstarávateľa
Názov organizácie: 		Fakultná nemocnica Trnava
Sídlo organizácie: 		A. Žarnova 11, 917 02 Trnava
IČO : 				00610381
IBAN: 				SK35 8180 0000 0070 0028 1289
Štatutárny orgán: 		MUDr. Daniel Žitňan, MPH, riaditeľ 
Internetová adresa (URL): 		https://fntt.sk/
Profil verejného obstarávateľa (adresa, na ktorej sú dostupné dokumenty potrebné na vypracovanie ponuky a na preukázanie splnenia podmienok účasti): 
https://www.uvo.gov.sk/vyhladavanie/vyhladavanie-profilov/detail/1353
Kontaktná osoba:	Ing. Katarína Nemčovičová
referentka Oddelenia verejného obstarávania 
Telefón:	033/59 38 170; +421 907 268 639
E-mail:	katarina.nemcovicova@fntt.sk 

(ďalej ako „verejný obstarávateľ“)

2. Názov zákazky	         Údržba a servis počítačového tomografu CT Revolution

Druh zákazky:	zákazka na dodanie tovaru / zákazka na poskytnutie služby / zákazka na uskutočnenie stavebných prác 

Spoločný slovník obstarávania: (CPV): 		
50421000-2   Opravy a údržba lekárskych zariadení
 
3. Opis predmetu zákazky 

Predmetom zákazky je zabezpečenie komplexného pozáručného servisu Počítačového tomografu CT Revolution, vrátane pravidelnej údržby, opráv, dodávky náhradných dielov a technickej podpory. Podrobné vymedzenie predmetu zákazky je uvedené v prílohe č. 1 súťažných podkladov – Opis predmetu zákazky a návrh uchádzača na plnenie kritérií a v prílohe č. 2 súťažných podkladov – Zmluva o poskytovaní údržby a servisu.

4. Miesto dodania a lehota dodania, lehota plnenia

Miesto dodania: 	Fakultná nemocnica Trnava, A. Žarnova 11, 917 02 Trnava
Lehota plnenia: 	48 mesiacov od účinnosti zmluvy

5. Obhliadka miesta dodania predmetu zákazky

Obhliadka miesta dodania predmetu zákazky sa neuskutoční. 
6. Predpokladaná hodnota zákazky v EUR bez DPH:  439 453,44 EUR bez DPH

7. Zdroje financovania, platobné podmienky 

Predmet zákazky bude financovaný z vlastných zdrojov verejného obstarávateľa. Cena bude stanovená ako  mesačný paušál. Úhrada faktúr sa bude realizovať formou bezhotovostného platobného styku v EUR (€) so splatnosťou každej mesačnej faktúry 60 dní.

8. Komunikácia vo verejnom obstarávaní

V súlade s § 20 zákona o verejnom obstarávaní sa bude komunikácia a výmena informácií vo verejnom obstarávaní uskutočňovať písomne prostredníctvom elektronického prostriedku informačného systému Elektronického verejného obstarávania (IS EVO), ktorého správcom je Úrad vlády Slovenskej republiky (link nižšie)

https://www.isepvo.sk

Všetky funkcionality systému EVO sú dostupné bezplatne pre všetkých používateľov – pre verejných obstarávateľov/obstarávateľov, hospodárske subjekty aj kontrolné orgány.

Informácie o elektronickej platforme nájdete na https://www.isepvo.sk/o-systeme/.

Video návody nájdete na https://www.isepvo.sk/videonavody/.

V prípade akýchkoľvek problémov sa obráťte na helpdesk - https://www.isepvo.sk/helpdesk/.

V IS EVO sa za okamih doručenia informácií odosielaných prostredníctvom funkcionality IS EVO považuje okamih odoslania daných informácií (napr. žiadosti, ponuky, návrhu, oznamu, rozhodnutia a iné).
Tento údaj je uvedený v dátume podania príslušného dokumentu.

9. Jazyk ponuky 

Podľa § 20 ods. 20 zákona o verejnom obstarávaní sa ponuky, návrhy a ďalšie doklady a dokumenty vo verejnom obstarávaní predkladajú v štátnom jazyku a môžu sa predkladať aj v českom jazyku. Ak je doklad alebo dokument vyhotovený v inom ako štátnom jazyku alebo českom jazyku, predkladá sa spolu s jeho úradným prekladom do štátneho jazyka. Ak sa zistí rozdiel v obsahu dokladu alebo dokumentu predloženom podľa predchádzajúcej vety, rozhodujúci je úradný preklad do štátneho jazyka.



 
10. Dôvernosť informácií

Podľa § 22 ods. 1 zákona o verejnom obstarávaní je verejný obstarávateľ povinný zachovávať mlčanlivosť o informáciách označených ako dôverné, ktoré im uchádzač alebo záujemca poskytol; na tento účel uchádzač alebo záujemca označí, ktoré skutočnosti považuje za dôverné v prílohe č. 3 súťažných podkladov.

11. Konflikt záujmov

Podľa § 23 zákona o verejnom obstarávaní je verejný obstarávateľ povinný zabezpečiť, aby vo verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania. (príloha č. 4 súťažných podkladov).

12. Rozdelenie zákazky na časti		

Zákazka nie je rozdelená na samostatné časti. Ponuku možno predložiť iba na celý predmet zákazky. 

Odôvodnenie nerozdelenia zákazky na časti: nie je dôvod na rozdeľovanie zákazky na samostatné časti.

13. [bookmark: _bookmark15]Podmienky účasti 

§ 32
Osobné postavenie 

Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia podľa § 32 ods. 1 zákona o verejnom obstarávaní. 

Uchádzač preukazuje splnenie podmienok účasti podľa § 32 ods. 2 zákona o verejnom obstarávaní.   

Hospodársky subjekt vo verejnom obstarávaní môže preukázať splnenie podmienok účasti osobného postavenia podľa § 32 ods. 1  písm. a) až f) zápisom do zoznamu hospodárskych subjektov podľa § 152 ods. 1 zákona o verejnom obstarávaní. 

Podľa § 152 ods. 4 zákona o verejnom obstarávaní je zápis do zoznamu hospodárskych subjektov účinný voči každému verejnému obstarávateľovi a údaje v ňom uvedené nie je potrebné v postupoch verejného obstarávania overovať. Verejný obstarávateľ pri vyhodnocovaní splnenia podmienok účasti osobného postavania overia zapísanie hospodárskeho subjektu v zoznamu hospodárskych subjektov, ak uchádzač nepredložil doklady podľa § 32 ods. 2, 4 a 5 alebo iný rovnocenný zápis alebo potvrdenie o zápise podľa § 152 ods. 3 zákona o verejnom obstarávaní. 

Verejný obstarávateľ nie je oprávnený použiť údaje z informačných systémov verejnej správy podľa § 32 ods. 3 zákona o verejnom obstarávaní.  

V § 32 ods. 7 zákona o verejnom obstarávaní je uvedené, že podmienky účasti podľa § 32 ods. 1 písm. a) zákona o verejnom obstarávaní musí spĺňať aj iná osoba ako osoba podľa § 32 odseku 1 písm. a) zákona o verejnom obstarávaní, ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Splnenie podmienky účasti podľa predchádzajúcej vety preukazuje uchádzač alebo záujemca verejnému obstarávateľovi predložením čestného vyhlásenia alebo vyhlásenia podľa § 32 ods. 5 zákona o verejnom obstarávaní, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, ako súčasť ponuky alebo v žiadosti o účasť. V čestnom vyhlásení alebo vyhlásení uchádzač alebo záujemca uvedie zoznam osôb podľa prvej vety.  (Príloha č. 6 súťažných podkladov – Vyhlásenie uchádzača § 32 ods. 7 a 8 ZoVO)

V § 32 ods. 8 zákona o verejnom obstarávaní je uvedené kto sa považuje za osobu podľa § 32 ods. 7 zákona o verejnom obstarávaní.  

§ 33
Finančné a ekonomické postavenie 
Nevyžaduje sa. 

§ 34
Technická spôsobilosť alebo odborná spôsobilosť
Technická spôsobilosť alebo odborná spôsobilosť sa podľa § 34 ods. 1 písm. a)  zákona o verejnom obstarávaní preukazuje doložením: 
a)
zoznamu dodávok tovaru alebo poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom:

1.
bol verejný obstarávateľ alebo obstarávateľ podľa tohto zákona, dokladom je referencia; ak referencia nebola vyhotovená podľa § 12, dokladom môže byť aj vyhlásenie uchádzača alebo záujemcu o ich uskutočnení, doplnené dokladom, preukazujúcim ich uskutočnenie,
2.
bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené

Zoznam poskytnutých služieb uchádzač preukáže poskytnutím služieb rovnakého alebo podobného charakteru ako je predmet zákazky. 

Za vyhlásenie verejného obstarávania sa považuje zverejnenie oznámenia o vyhlásení verejného obstarávania v Úradnom vestníku EÚ. 

V prípade, ak uchádzač vo svojej ponuke uvedie zoznam poskytnutých služieb zmluvou, ktorej realizácia presahuje stanovené obdobie rokov (predchádzajúce tri roky), uchádzač uvedie vyčerpanú sumu zo zmluvy iba za stanovené obdobie.   

Zoznam poskytnutých služieb musí byť minimálne v súhrnnej hodnote 100 000,00 EUR bez DPH a uchádzač môže túto hodnotu preukázať jednou zmluvou alebo kombináciou viacerých zmlúv.

Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1 písm. g), uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú. Verejný obstarávateľ alebo obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa § 40 ods. 8. 

14. Skupina dodávateľov

Verejného obstarávania sa môže zúčastniť skupina dodávateľov podľa § 37 zákona o verejnom obstarávaní. 

Verejný obstarávateľ nesmie podľa § 37 ods. 2 zákona o verejnom obstarávaní vyžadovať od skupiny dodávateľov, aby vytvorila právnu formu na účely účasti vo verejnom obstarávaní. Verejný obstarávateľ však môže vyžadovať vytvorenie určitej právnej formy, ak ponuka skupiny dodávateľov bola prijatá a vytvorenie určitej právnej formy je potrebné z dôvodu riadneho plnenia zmluvy. 

Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. 
Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť. 

Skupina dodávateľov môže využiť zdroje účastníkov skupiny dodávateľov alebo iných osôb podľa § 33 ods. 2 zákona o verejnom obstarávaní, kapacity účastníkov skupiny dodávateľov alebo iných osôb podľa § 34 ods. 3 zákona o verejnom obstarávaní. 

Ak sa verejného obstarávania zúčastní skupina dodávateľov, verejný obstarávateľ vyžaduje v ponuke predložiť na vlastnej prílohe Splnomocnenie pre vedúceho člena skupiny dodávateľov. 

15. Jednotný európsky dokument

Jednotný európsky dokument je podľa § 39 zákona o verejnom obstarávaní dokument, ktorým hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom.

Vyplnená Časť I. Informácie týkajúce sa postupu verejného obstarávania a verejného obstarávateľa alebo obstarávateľa jednotného európskeho dokumentu (t. j. strana č. 3 Prílohy 2 k Vykonávaciemu nariadeniu Komisie EÚ 2016/7 z 5. januára 2016, ktorým sa ustanovuje štandardný formulár pre jednotný európsky dokument pre obstarávanie) vo formáte .pdf tvorí prílohu č. 7 týchto súťažných podkladov.
Pre vyplnenie a opätovné použitie jednotného európskeho dokumentu je možné využiť bezplatnú službu dostupnú na webovom sídle Úradu pre verejné obstarávanie https://www.uvo.gov.sk/jednotny-europsky-dokument-pre-verejne-obstaravanie-602.html a na webovom sídle Európskej komisie https://ec.europa.eu/tools/espd?lang=sk. 

Verejný obstarávateľ upozorňuje uchádzačov, aby si do jednotného európskeho dokumentu preniesli, resp. prepísali údaje uvedené v prílohe č. 7 týchto súťažných podkladov obsahujúce informácie týkajúce sa postupu verejného obstarávania a identifikácie verejného obstarávateľa.
Verejný obstarávateľ vyhlasuje, že obmedzuje informácie požadované na podmienky účasti (týkajúce sa Časti IV: Podmienky účasti oddiel A až D jednotného európskeho dokumentu) na jednu otázku s odpoveďou áno alebo nie (α: Globálny údaj pre všetky podmienky účasti), t. j. či hospodárske subjekty spĺňajú všetky požadované podmienky účasti bez toho, aby bolo potrebné vyplniť iné oddiely Časti IV: Podmienky účasti jednotného európskeho dokumentu.
Uchádzač, ktorý sa verejného obstarávania zúčastňuje samostatne a ktorý nevyužíva zdroje a/alebo kapacity iných osôb na preukázanie splnenia podmienok účasti, vyplní a predloží jeden jednotný európsky dokument. 
Uchádzač, ktorý sa verejného obstarávania zúčastňuje samostatne, ale využíva zdroje a/alebo kapacity iných osôb na preukázanie splnenia podmienok účasti, vyplní a predloží jednotný európsky dokument za svoju osobu spolu s vyplneným/i samostatným/i jednotným/i európskym/i dokumentom/i, ktorý/é obsahuje/ú príslušné informácie pre každú z osôb, ktorých zdroje a/alebo kapacity uchádzač využíva na preukázanie splnenia podmienok účasti. 
V prípade, ak uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží samostatný jednotný európsky dokument s požadovanými informáciami za každého člena skupiny dodávateľov.  

16. Využitie subdodávateľov 

Verejný obstarávateľ vyžaduje podľa § 41 zákona o verejnom obstarávaní, aby: 
· uchádzač v ponuke uviedol podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok, čo v ponuke predloží vyplnením prílohy č. 2 súťažných podkladov - Zmluva o poskytovaní údržby a servisu – Zoznam subdodávateľov,
· navrhovaný subdodávateľ spĺňal podmienky účasti týkajúce sa osobného postavenia a neexistovali u neho dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky, ktorý má subdodávateľ plniť.

17. Dostupnosť dokumentov k verejnému obstarávaniu

Verejný obstarávateľ uverejní dokumenty potrebné na vypracovanie ponuky, návrhu a na preukázanie splnenia podmienok účasti v profile a poskytne k nim bezodplatne neobmedzený, úplný a priamy prístup prostredníctvom elektronických prostriedkov odo dňa uverejnenia oznámenia o vyhlásení verejného obstarávania v európskom vestníku podľa § 43 ods. 1 zákona o verejnom obstarávaní.   
Verejný obstarávateľ uverejní súťažné podklady v profile v deň uverejnenia oznámenia o vyhlásení verejného obstarávania v európskom vestníku podľa § 43 ods. 2 zákona o verejnom obstarávaní. 

18. Kritérium na vyhodnotenie ponúk a ceny uvádzané v ponuke

Kritériom na vyhodnotenie ponúk je najnižšia cena v EUR bez DPH za predmet zákazky (relatívna váha – 100%).
Uchádzač do ponuky predloží vyplnenú prílohu č. 1 súťažných podkladov – Opis predmetu zákazky s návrhom na plnenie kritérií. Verejný obstarávateľ požaduje, aby uchádzač predložil ceny na predmet zákazky Údržba a servis počítačového tomografu CT Revolution, ktorý bude zohľadňovať všetky požiadavky verejného obstarávateľa uvedené v týchto súťažných podkladoch.

Úspešným uchádzačom sa stane uchádzač, ktorý sa podľa kritéria na vyhodnotenie ponúk umiestni na prvom mieste v poradí a zároveň splní aj požiadavky na predmet zákazky a splní aj podmienky účasti podľa bodu 13. súťažných podkladov.

V prípade rovnosti predložených cenových ponúk budú vyzvaní tí uchádzači, ktorí predložili najnižšie cenové ponuky, aby ich v lehote nie kratšej ako jeden pracovný deň upravili smerom nadol, prípadne potvrdili ich aktuálnu výšku. Úspešným sa stane uchádzač s najnižšou cenovou ponukou po uplynutí danej lehoty. Tento postup možno aj opakovať.

19. Spôsob určenia ceny

Cena za dodanie lieku bude uvedená v mene euro (EUR). Všetky ceny, ktoré uchádzač uvedie v prílohe č. 1 súťažných podkladov – Opis predmetu zákazky s návrhom na plnenie kritérií budú zaokrúhlené na dve desatinné miesta. 

Cena za dodanie lieku bude stanovená podľa zákona č. 18/1996 Z. z. o cenách v znení neskorších predpisov, vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov. 
K cene bude prirátaná DPH podľa aktuálne platných všeobecne záväzných právnych predpisov.

Cena bude stanovená ako cena konečná a bude zahŕňať v sebe všetky nevyhnutné a účelne vynaložené náklady uchádzača súvisiace s plnením zákazky, ktoré sú uvedené aj v prílohe č. 1 súťažných podkladov – Opis predmetu zákazky s návrhom na plnenie kritérií (vrátane dopravy do miesta plnenia, záručná doba a podobne). 

20. Zábezpeka

Verejný obstarávateľ vyžaduje, aby uchádzač zabezpečil viazanosť svojej ponuky zábezpekou. 

Pri zábezpeke ponuky sa bude postupovať podľa § 46 zákona o verejnom obstarávaní. 
 
Zábezpeka je stanovená vo výške 20 000,00 EUR (slovom: dvadsať tisíc eur). 

Doklad o zložení zábezpeky musí byť súčasťou ponuky uchádzača. Ak zábezpeka nebude zložená v súlade s bodom 20. súťažných podkladov, bude ponuka uchádzača z verejného obstarávania vylúčená podľa § 53 ods. 4 písm. a) zákona.
Spôsob zloženia zábezpeky si vyberie uchádzač. 
Spôsoby zloženia zábezpeky sú: 
· zloženie finančných prostriedkov uchádzačom na bankový účet verejného obstarávateľa alebo 
· poskytnutie bankovej záruky za uchádzača alebo
· poistenie záruky za uchádzača. 

Podmienky zloženia zábezpeky:
Pri spôsobe zloženia zábezpeky zložením finančných prostriedkov na bankový účet verejného obstarávateľa musia byť finančné prostriedky zložené na nasledovný bankový účet verejného obstarávateľa: 
Bankové spojenie: 	Štátna pokladnica
IBAN: 			SK35 8180 0000 0070 0028 1289
SWIFT/BIC: 		SPSRSKBA		 
Variabilný symbol:	2/2026/NZ 

Finančné prostriedky musia byť pripísané na účet verejného obstarávateľa najneskôr v deň uplynutia lehoty na predkladanie ponúk. 
Doba platnosti zábezpeky vo forme zloženia finančných prostriedkov na účet verejného obstarávateľa musí byť počas celej lehoty viazanosti ponúk podľa bodu 23. súťažných podkladov.

Poskytnutie bankovej záruky za uchádzača nesmie byť v rozpore s ustanoveniami § 313 až § 322 zákona č. 513/1991 Zb. Obchodný zákonník v platnom znení. 
Záručná listina môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou (ďalej len „banka“). 
Záručná listina vyhotovená zahraničnou bankou musí byť predložená v pôvodnom jazyku a súčasne úradne preložená do slovenského jazyka.
Uchádzač predloží záručnú listinu, v ktorej banka písomne vyhlási, že uspokojí veriteľa (verejného obstarávateľa) za dlžníka (uchádzača) do výšky zábezpeky. 
Doba platnosti bankovej záruky môže byť v záručnej listine obmedzená do uplynutia lehoty viazanosti ponúk podľa bodu 23. súťažných podkladov. 
V záručnej listine musí banka písomne vyhlásiť, že neodvolateľne a bez akýchkoľvek námietok uspokojí verejného obstarávateľa do výšky finančných prostriedkov, ktoré verejný obstarávateľ požaduje ako zábezpeku viazanosti ponuky uchádzača v prípade, ak uchádzač v lehote viazanosti ponúk (i) odstúpi od svojej ponuky (ii) neposkytne súčinnosť alebo odmietne uzavrieť zmluvu a verejný obstarávateľ písomne banke oznámi svoje nároky z bankovej záruky v lehote platnosti bankovej záruky. 

Poistenie záruky za uchádzača sa riadi ustanoveniami zákona č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov alebo podľa ekvivalentného právneho predpisu členského štátu Európskej únie alebo štátu, ktorý je zmluvnou stranou Dohody o Európskom hospodárskom priestore ich pôvodu.
Doklad, resp. listina preukazujúca poistenie záruky môže byť vystavená poisťovňou so sídlom v Slovenskej republike, pobočkou zahraničnej poisťovne v Slovenskej republike alebo zahraničnou poisťovňou (ďalej len „poisťovňa“). Doklad, resp. listina preukazujúca poistenie záruky vyhotovená zahraničnou poisťovňou musí byť predložená v pôvodnom jazyku a súčasne úradne preložená do slovenského jazyka. 
Uchádzač predloží doklad, resp. listinu preukazujúcu poistenie záruky, v ktorej poisťovňa písomne vyhlási, že uspokojí verejného obstarávateľa za uchádzača do výšky zábezpeky podľa bodu 20. súťažných podkladov a z ktorého bude vyplývať, že uchádzač je poistník, verejný obstarávateľ je oprávnenou osobou a predmetom poistného plnenia je záruka ponuky na tento predmet zákazky. Z dokladu, resp. listiny  preukazujúcej poistenie záruky musí ďalej vyplývať:
· poistné plnenie v dôsledku poistnej udalosti bude min. vo výške zábezpeky ponuky určenej verejným obstarávateľom uvedenej v bode 20. súťažných podkladov, 
· nárok na poistné plnenie vznikne verejnému obstarávateľovi do výšky finančných prostriedkov, ktoré verejný obstarávateľ požaduje ako zábezpeku viazanosti ponuky uchádzača podľa bodu 20. súťažných podkladov v prípade ak uchádzač v lehote viazanosti ponúk (i) odstúpi od svojej ponuky, (ii) neposkytne súčinnosť alebo odmietne uzavrieť zmluvu alebo rámcovú dohodu podľa § 56 ods. 8 až 15 zákona,
· doba platnosti poistenej záruky je minimálne do uplynutia lehoty viazanosti ponúk podľa bodu 23. súťažných podkladov.     
Poistenie záruky zanikne plnením poisťovne v rozsahu, v akom poisťovňa poskytla plnenie za uchádzača v prospech verejného obstarávateľa.

V prípade, ak uchádzač zloží zábezpeku ponuky poskytnutím bankovej záruky alebo poistením záruky, predloží verejnému obstarávateľovi záručnú listinu/doklad, resp. listinu preukazujúcu poistenie záruky elektronickým spôsobom prostredníctvom ISEPVO ako naskenovaný doklad a zároveň uchádzač predloží originál, resp. úradne osvedčenú kópiu bankovej záruky/dokladu, resp. listiny preukazujúcej poistenie záruky v listinnej forme najneskôr do uplynutia lehoty na predkladanie ponúk.
Originál, resp. úradne osvedčenú kópiu bankovej záruky/dokladu, resp. listiny preukazujúcej poistenie záruky podľa predošlej vety je potrebné doručiť:
· poštou, resp. iným doručovateľom na korešpondenčnú adresu:

[bookmark: _Hlk112365171]Fakultná nemocnica Trnava
Oddelenie verejného obstarávania     
A. Žarnova 11
917 02 Trnava
alebo
osobne na adresu:

Podateľňa
Fakultná nemocnica Trnava
Oddelenie verejného obstarávania     
A. Žarnova 11
917 02 Trnava

Úradné hodiny podateľne:
Pracovné dni 07:30 hod. – 15:30 hod. (obed. prestávka 12:00 -12:30)

Pri predložení originálu, resp. úradne osvedčenej kópie bankovej záruky/dokladu, resp. listiny preukazujúcej poistenie záruky prostredníctvom pošty alebo iného doručovateľa, rozhodujúci je okamih doručenia na adresu sídla verejného obstarávateľa, tzn. do uplynutia lehoty predkladania ponúk uvedenej v bode 23. súťažných podkladov.
Obal obsahujúci záručnú listinu/doklad, resp. listinu preukazujúcu poistenie záruky uchádzač označí identifikačnými údajmi verejného obstarávateľa, identifikačnými údajmi uchádzača, názvom predmetu zákazky a heslom: „Zábezpeka – Neotvárať“.
V prípade, ak uchádzač zloží zábezpeku ponuky poskytnutím bankovej záruky alebo poistením záruky, verejný obstarávateľ uzná predloženie záručnej listiny/dokladu, resp. listiny preukazujúcej poistenie záruky elektronickou formou ako súčasti predkladanej ponuky cez IS EVO do uplynutia lehoty predkladania ponúk v prípade, ak ich banky alebo poisťovne v elektronickej forme s platnosťou originálu a s použiteľnosťou na právne úkony vydávajú.

Podmienky vrátenia zábezpeky: 

Ak bola zábezpeka zložená na účet v banke alebo v pobočke zahraničnej banky, verejný obstarávateľ vráti zábezpeku uchádzačovi aj s úrokom, ak ich banka alebo pobočka zahraničnej banky poskytuje.

Zábezpeka prepadne v prospech verejného obstarávateľa, ak uchádzač v lehote viazanosti ponúk:
· odstúpi od svojej ponuky alebo 
· neposkytne súčinnosť alebo odmietne uzavrieť zmluvu podľa § 56 ods. 5 až 9 zákona o verejnom obstarávaní.

Verejný obstarávateľ uvoľní alebo vráti uchádzačovi zábezpeku do siedmich dní odo dňa: 
· uplynutia lehoty viazanosti ponúk,
· márneho uplynutia lehoty na doručenie námietky, ak ho verejný obstarávateľ vylúčil z verejného obstarávania alebo ak verejný obstarávateľ zruší použitý postup zadávania zákazky, alebo 
uzavretia zmluvy.

21. Variantné riešenia

Verejný obstarávateľ podľa § 47 zákona o verejnom obstarávaní uchádzačom nepovoľuje predloženie variantných riešení. Na variantné riešenia, ktoré neboli povolené alebo vyžadované, sa neprihliada. 

22. Vysvetlenie informácií potrebných na vypracovanie ponuky, návrhu a na preukázanie splnenia podmienok účasti 

Podľa § 48 zákona o verejnom obstarávaní verejný obstarávateľ bezodkladne poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú mu známi, najneskôr však šesť dní pred uplynutím lehoty na predkladanie ponúk alebo lehoty na predloženie dokladov preukazujúcich splnenie podmienok účasti za predpokladu, že o vysvetlenie záujemca požiada dostatočne vopred. 

23. Lehota viazanosti ponuky

Uchádzač je svojou ponukou viazaný počas lehoty viazanosti ponuky. 
Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovej verejným obstarávateľom. 
[bookmark: _GoBack]Lehota viazanosti ponúk je stanovená na 12 mesiacov do 22.05. 2027. 
V prípade, ak dôjde k preskúmaniu úkonov kontrolovaného podľa § 169 zákona o verejnom obstarávaní, ak pôjde o námietkové konanie, môže úrad vydať predbežné opatrenie, ktorým pozastaví konanie kontrolovaného od doručenia predbežného opatrenia najdlhšie do uplynutia lehoty podľa § 175 ods. 5 zákona o verejnom obstarávaní. Rozhodnutím o predbežnom opatrení môže úrad rozhodnúť, že lehoty ktoré určil kontrolovaný, a lehoty kontrolovanému neplynú. Proti rozhodnutiu o predbežnom opatrení nemožno podať opravný prostriedok. Vydanie predbežného opatrenia nemá vplyv na povinnosti kontrolovaného pri dohľade nad verejným obstarávaním podľa zákona o verejnom obstarávaní. Úrad bezodkladne zverejní informáciu o vydaní predbežného opatrenia a informáciu o tom, že rozhodol, že lehoty podľa druhej vety neplynú, na svojom webovom sídle. 
Verejný obstarávateľ oznámi uchádzačom predpokladané predĺženie lehoty viazanosti ponúk. 
Uchádzači sú svojou ponukou viazaní do uplynutia verejným obstarávateľom oznámenej, prípadne primerane predĺženej lehoty viazanosti ponúk. V prípade, ak verejný obstarávateľ vyžaduje predloženie zábezpeky, predĺžená lehota viazanosti ponúk nemôže byť dlhšia ako 12 mesiacov od uplynutia lehoty na predkladanie ponúk. 

24. Predkladanie ponúk 

Podľa § 49 zákona o verejnom obstarávaní sa ponuky predkladanú v lehote na predkladanie ponúk, ktorá je podľa § 66 ods. 3 zákona o verejnom obstarávaní stanovená do 22.05. 2026 do 10:00 hod.  
Lehota na predkladanie ponúk je uvedená aj v oznámení o vyhlásení verejného obstarávania.  

Ak uchádzač podľa § 49 ods. 5 zákona o verejnom obstarávaní nevypracoval ponuku sám, uvedie v ponuke, v prílohe č. 5 súťažných podkladov – Vypracovanie ponuky inou osobou, osobu, ktorej služby alebo podklady pri jej vypracovaní využil. Údaje podľa predchádzajúcej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené. 

Uchádzač môže podľa § 49 ods. 6 zákona o verejnom obstarávaní predložiť len jednu ponuku. Ak uchádzač v lehote na predkladanie ponúk predloží viac ponúk, verejný obstarávateľ prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk. 

Ponuka sa predkladá elektronicky prostredníctvom elektronického prostriedku informačného systému Elektronického verejného obstarávania (IS EVO), ktorého správcom je Úrad vlády Slovenskej republiky (link nižšie)

https://www.isepvo.sk.

Podľa § 49 ods. 3 zákona o verejnom obstarávaní sa ponuka predložená po uplynutí lehoty na predkladanie ponúk nesprístupní, ak je predložená v elektronickej podobe. 

25. Náklady na ponuku 

Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi bez ohľadu na výsledok verejného obstarávania. 

26. Obsah ponuky

Uchádzač vo svojej ponuke predloží nasledujúce dokumenty:
 
· Doklad o zložení zábezpeky. Pod zábezpekou sa rozumie poskytnutie bankovej záruky za uchádzača, poistenie záruky alebo zloženie finančných prostriedkov uchádzačom na účet verejného obstarávateľa v zmysle bodu 20. Zábezpeka týchto súťažných podkladov.
· doklady preukazujúce splnenie podmienok účasti týkajúcich sa osobného postavenia podľa § 32 zákona o verejnom obstarávaní,
· Prílohu č. 1 súťažných podkladov – Opis predmetu zákazky s návrhom na plnenie kritérií 
· Prílohu č. 2 súťažných podkladov – Zmluva o poskytovaní údržby a servisu spolu s prílohami
· Príloha č. 3 súťažných podkladov - Dôvernosť informácií
· Príloha č. 4 súťažných podkladov – Konflikt záujmov
· Príloha č. 5 súťažných podkladov - Vypracovanie ponuky inou osobou
· Príloha č. 6 súťažných podkladov – Vyhlásenie uchádzača § 32 ods. 7 a 8 ZoVO
· doklady preukazujúce splnenie podmienok účasti týkajúcich sa technickej spôsobilosti alebo odbornej spôsobilosti podľa § 34 ods. 1 písm. a) zákona o verejnom obstarávaní
· platný doklad o autorizácii na servis predmetu zákazky v slovenskom alebo v českom jazyku
· platný certifikát servisného technika na poskytované služby podľa opisu predmetu zákazky v slovenskom alebo v českom jazyku
· Splnomocnenie pre zástupcu uchádzača, ktorý je oprávnený konať v mene uchádzača v záväzkových vzťahoch, v prípade, ak budú dokumenty v ponuke podpísané inou osobou ako je štatutárny orgán alebo člen štatutárneho orgánu uchádzača, splnomocnenie musí byť overené notárom. – predložiť na vlastnej prílohe
· Splnomocnenie pre vedúceho člena skupiny dodávateľov – predložiť na vlastnej prílohe

Uchádzač predloží do ponuky vyššie uvedené dokumenty vyplnené, opečiatkované, podpísané a v PDF formáte.

27. Otváranie ponúk

Komisia zriadená podľa § 51 zákona o verejnom obstarávaní otvára ponuky na mieste a v čase uvedenom v oznámení o vyhlásení verejného obstarávania. Verejný obstarávateľ je povinný umožniť účasť na otváraní ponúk všetkým uchádzačom, ktorí predložili ponuku v lehote na predkladanie ponúk. Ak sa ponuky predkladajú prostredníctvom elektronického prostriedku podľa § 20 zákona o verejnom obstarávaní, umožnením účasti na otváraní ponúk sa rozumie ich sprístupnenie prostredníctvom funkcionality elektronického prostriedku všetkým uchádzačom, ktorí predložili ponuku určeným spôsobom komunikácie, a to v rozsahu podľa predchádzajúcej vety. Verejný obstarávateľ najneskôr do piatich pracovných dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk, zápisnicu z ich otvárania, ktorá obsahuje údaje zverejnené podľa § 52 ods. 2 zákona o verejnom obstarávaní.  

28. Vyhodnocovanie ponúk

Ak verejný obstarávateľ nepoužije elektronickú aukciu, môže rozhodnúť, že vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti sa uskutoční po vyhodnotení ponúk na základe kritérií na vyhodnotenie ponúk podľa § 66 ods. 7 písm. b) zákona o verejnom obstarávaní.

Podľa § 53 zákona o verejnom obstarávaní je vyhodnocovanie ponúk komisiou neverejné. 
Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní alebo oprava položkového rozpočtu, ak celková cena ponuky zostane zachovaná a ak oprava položkového rozpočtu nemá vplyv na iné kritérium na vyhodnotenie ponúk. 
Verejný obstarávateľ vylúči ponuku podľa § 53 ods. 4 zákona o verejnom obstarávaní. 
Komisia vyhodnocuje ponuky, ktoré neboli vylúčené, podľa kritérií určených v oznámení o vyhlásení verejného obstarávania alebo v súťažných podkladoch, ktoré sú nediskriminačné a podporujú hospodársku súťaž. 

O vyhodnotení ponúk komisia vyhotoví zápisnicu, ktorú podpisujú prítomní členovia komisie podľa § 53 ods. 8 zákona o verejnom obstarávaní. 

29. Elektronická aukcia

Verejný obstarávateľ nepoužije elektronickú aukciu podľa § 54 ods. 5 zákona o verejnom obstarávaní.

30. Postup po vyhodnotení ponúk 

Verejný obstarávateľ je povinný po vyhodnotení ponúk,  po skončení postupu podľa § 55 ods. 1 zákona o verejnom obstarávaní a po odoslaní všetkých oznámení o vylúčení uchádzača, bezodkladne písomne oznámiť všetkým dotknutým uchádzačom výsledok vyhodnotenia ponúk vrátane poradia uchádzačov a súčasne uverejniť informáciu o výsledku vyhodnotenia ponúk a poradie uchádzačov v profile podľa § 55 ods. 2 zákona o verejnom obstarávaní.
Úspešnému uchádzačovi alebo uchádzačom oznámia, že jeho ponuku alebo ponuky prijímajú. Neúspešnému uchádzačovi oznámia, že neuspel a dôvody neprijatia jeho ponuky. 

31. Uzavretie zmluvy
Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom alebo uchádzačmi podľa § 56 ods. 1 zákona o verejnom obstarávaní.
 Ak neboli doručené námietky podľa § 170, verejný obstarávateľ môže uzavrieť zmluvu s úspešným uchádzačom alebo uchádzačmi pri využití prostriedkov elektronickej komunikácie podľa § 20 najskôr jedenásty deň odo dňa odoslania informácie o výsledku vyhodnotenia ponúk podľa § 55 zákona o verejnom obstarávaní. 
Verejný obstarávateľ nesmie podľa § 11 zákona o verejnom obstarávaní uzavrieť zmluvu s: 
· uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora,
· uchádzačom, ktorého subdodávateľ a subdodávateľ podľa osobitného predpisu majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, 
· uchádzačom, ktorý má povinnosť zapisovať sa do registra partnerov verejného sektora a ktorého konečným užívateľom výhod zapísaným v registri partnerov verejného sektora je osoba podľa § 11 ods. 1 písm. c) zákona o verejnom obstarávaní, 
· uchádzačom, ktorého subdodávateľ a subdodávateľ podľa osobitného predpisu, ktorí majú povinnosť zapisovať sa do registra partnerov verejného sektora, majú v registri partnerov verejného sektora zapísaného konečného užívateľa výhod, ktorým je osoba podľa § 11 ods. 1 písm. c) zákona o verejnom obstarávaní.
Výsledkom verejného obstarávania bude Zmluva o poskytovaní údržby a servisu, ktorá je prílohou súťažných podkladov.

32. Zrušenie verejného obstarávania
Verejný obstarávateľ zruší verejné obstarávanie podľa § 57 zákona o verejnom obstarávaní.

33. Generálna klauzula
Verejný obstarávateľ bude pri uskutočňovaní tohto postupu zadávania zákazky postupovať v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, prípadne inými všeobecne záväznými právnymi predpismi. Všetky ostatné informácie, úkony a lehoty sa nachádzajú v zákone o verejnom obstarávaní.

Prílohy súťažných podkladov: 
Príloha č. 1 – Opis predmetu zákazky a návrh uchádzača na plnenie kritérií
Príloha č. 2 – Zmluva o poskytovaní údržby a servisu s jej prílohami
Príloha č. 3 - Dôvernosť informácií
Príloha č. 4 – Konflikt záujmov
Príloha č. 5 - Vypracovanie ponuky inou osobou
Príloha č. 6 – Vyhlásenie uchádzača § 32 ods. 7 a 8 ZoVO
Príloha č. 7 - Časť I. jednotného európskeho dokumentu

